**KLASA: UP/I-406-01/15-01/1**

**UR.BROJ: 2198/31-01-15-2**

**Gračac, 06. srpnja 2015. godine**

Na temelju članka 18. stavak 3. Zakona o javnoj nabavi («Narodne novine» 90/11, 83/13, 143/13), Pravilnika o nabavi roba i usluga male vrijednosti („Službeni glasnik Općine Gračac“ br.1/14), Plana javne nabave Općine Gračac („Službeni glasnik Općine Gračac“ br. 1/14, 5/14) i Odluke o početku postupka javne nabave bagatelne vrijednosti Općinske načelnice, KLASA: UP/I-406-01/15-01/1, UR.BROJ: 2198/31-01-15-1 od 01. srpnja 2015. godine, Općina Gračac objavljuje

**POZIV**

**ZA DOSTAVU PONUDA ZA USLUGE**

**PROVEDBE ENERGETSKOG PREGLEDA JAVNE RASVJETE**

**OPĆINE GRAČAC**

1. Predmet natječaja su usluge provedbe energetskog pregleda javne rasvjete i izrada izvješća o provedenom energetskom pregledu i certificiranje javne rasvjete na području Općine Gračac.
2. Vrijednost usluge je utvrđena Proračunom Općine Gračac za 2015. godinu i Planom javne nabave Općine Gračac za 2015. godinu i iznosi 40.000,00 kn bez PDV-a.
3. Pravo natjecanja imaju sve pravne i fizičke osobe registrirane u Republici Hrvatskoj za obavljanje djelatnosti koja je predmet ovog natječaja.
4. Gospodarski subjekti kojima se upućuje poziv za dostavu ponude su :
   1. Tesla d.o.o. Ho**rvatsko 18, Horvatsko 42244 Klenovnik**, 10 000 Zagreb
   2. URED OVLAŠTENOG INŽENJERA ELEKTROTEHNIKE Marina Barunović,Hrvatskog sabora 12/O, 23000 ZADAR
   3. Lunes adria d.o.o. Karlovačka 28c, Klinča sela, 10450 Jastrebarsko
5. Ponude se dostavljaju poštom preporučeno na adresu: **OPĆINA GRAČAC, Park sv. Jurja 1, 23 440 Gračac ili osobno na pisarnicu Općine Gračac, svakog radnog dana od 8-14 sati.** Na zapečaćenoj omotnici obavezno naznačiti: „Ponuda za postupak nabave 85-2015-EBV- Usluga energetskog pregleda i certificiranja javne rasvjete na području Općine Gračac- ne otvarati“.
6. Razmatrat će se samo ponude pristigle zaključno do **12,00 sati** dana **24. srpnja 2015. godine.**
7. Dokumentacija za nadmetanje koja je sastavni dio ovog Poziva dostupna je na web stranici Općine Gračac [www.gracac.hr](http://www.gracac.hr) i u pisarnici Općine Gračac svakog radnog dana ( u razdoblju trajanja natječaja) od 8,00 do 14,00 sati.
8. Kristeriji odabira: najniža cijena sposobnog ponuditelja.
9. Općina Gračac ne snosi nikakve troškove u svezi sa sudjelovanjem ponuditelja u natječaju te zadržava pravo bez obrazloženja prihvatiti ili odbiti svaku ponudu ili poništiti natječaj prije donošenja odluke o odabiru bez ikakve odgovornosti prema ponuditeljima.
10. Otvaranje ponuda obavit će se dana **24.srpnja 2014. godine u 12,00 sati** u uredu Pročelnice JUO Općine Gračac, Park sv. Jurja 1, 23 440 Gračac.

OPĆINA GRAČAC

Povjerenstvo za provedbu natječaja

****

**REPUBLIKA HRVATSKA**

ZADARSKA ŽUPANIJA

OPĆINA GRAČAC



**Dokumentacija za nadmetanje**

**Gračac, 06. srpnja 2015. godine**

Sadržaj

**1. OPĆI PODACI**

1.1 NAZIV I SJEDIŠTE NARUČITELJA

1.2 IME, ADRESA I MJESTO KONTAKTA

1.3 EVIDENCIJSKI BROJ NABAVE

1.4. POPIS GOSPODARSKIH SUBJEKATA S KOJIMA JE NARUČITELJ U

SUKOBU INTERESA

1.5 VRSTA POSTUPKA JAVNE NABAVE

1.6. PROCIJENJENA VRIJEDNOST NABAVE

1.7.VRSTA UGOVORA O JAVNOJ NABAVI

1.8. PROVOĐENJE ELEKTRONIČKE DRAŽBE

**2. PODACI O PREDMETU NABAVE**

2.1. OPIS PREDMETA NABAVE

2.2. OPIS I OZNAKA GRUPA PREDMETA NABAVE

2.3. KOLIČINA PREDMETA NABAVE

2.4. TEHNIČKE SPECIFIKACIJE

2.5. TROŠKOVNIK

2.6. MJESTO PRUŽANJA USLUGA TE ROK POČETKA PRUŽANJA USLUGA

2.7. ROK SKLAPANJA UGOVORA I ROK ISPORUKE

**3. RAZLOZI ISKLJUČENJA PONUDITELJA**

3.1. OBVEZNI RAZLOZI ISKLJUČENJA PONUDITELJA

3.2. DOKUMENTI KOJIMA SE DOKAZUJE DA NE POSTOJE RAZLOZI ZA

ISKLJUČENJE

**4. ODREDBE O SPOSOBNOSTI PONUDITELJA**

4.1. UVJETI PRAVNE I POSLOVNE SPOSOBNOSTI

4.2. MINIMALNE RAZINE TEHNIČKE I STRUČNE SPOSOBNOSTI

NATJECATELJA

4.3. UVJETI SPOSOBNOSTI U SLUČAJU ZAJEDNICE NATJECATELJA ILI PONUDITELJA

**5. PODACI O PONUDI**

5.1. SADRŽAJ I NAČIN IZRADE PONUDE

5.2. NAČIN DOSTAVE PONUDE

5.3.MINIMALNI ZAHTJEVI KOJE ALTERNATIVNE PONUDE MORAJU

ISPUNJAVATI U ODNOSU NA PREDMET NABAVE

5.4. NAČIN ELEKTRONIČKE DOSTAVE PONUDE TE ZAHTJEVI VEZANI UZ ELEKTRONIČKI PRIJENOS I DOSTAVU PONUDA I ZAHTJEVA ZA

SUDJELOVANJE

5.5. NAČIN ODREĐIVANJA CIJENE PONUDE

5.6. VALUTA PONUDE

5.7. KRITERIJ ZA ODABIR PONUDE

5.8. JEZIK I PISMO PONUDE

5.9. ROK VALJANOSTI PONUDE

5.10 JAMSTVA

**6. OSTALE ODREDBE**

6.1. DATUM, VRIJEME I MJESTO DOSTAVE I JAVNOG OTVARANJAPONUDA

6.2. ROK ZA DONOŠENJE ODLUKE O ODABIRU

6.3. SKLAPANJE UGOVORA O JAVNOJ NABAVI

6.4. ROK, NAČIN I UVJETI OTPLATE KREDITA I KAMATA

6.5. NAZIV I ADRESA ŽALBENOG TIJELA, TE PODATAK O ROKU ZA

IZJAVLJIVANJE ŽALBE NA DOKUMENTACIJU ZA NADMETANJE

6.6.DRUGI PODACI

**Prilozi:**

Obrazac 1: PONUDBENI LIST

Obrazac 2: TROŠKOVNIK - ELEMENTI

**1. OPĆI PODACI**

1.1. NAZIV I SJEDIŠTE NARUČITELJA

OPĆINA GRAČAC, Park sv. Jurja 1, 23 440 Gračac

MB: 02543656; OIB: 46944306133;

Tel: 023/773-007; Fax: 023/773-004

Internetska adresa: [www.gracac.hr](http://www.gracac.hr)

E-mail: [juo.gracac@zd.t-com.hr](mailto:juo.gracac@zd.t-com.hr)

1.2. IME, ADRESA I MJESTO KONTAKTA

OPĆINA GRAČAC, Park sv. Jurja 1, 23 440 Gračac, Jedinstveni upravni odjel, Pomoćnik pročelnika

Kontakt osoba: Svjetlana Valjin

Tel: 023/773-007, fax: 023/773-004

Adresa elektroničke pošte: [svjetlana.valjin@gracac.hr](mailto:svjetlana.valjin@gracac.hr)

1.3 EVIDENCIJSKI BROJ NABAVE: 85-2015-EBV

1.4 POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA

Popis gospodarskih subjekata s kojima je naručitelj roba, usluga i radova, temeljem članka 13. Zakona o javnoj nabavi („Narodne novine“, broj: 90/11) u sukobu interesa, te s njima s ne smije sklapati ugovore o javnoj nabavi: nema

1.5. VRSTA POSTUPKA JAVNE NABAVE

Postupak nabave roba, usluga i radova malih vrijednosti tzv. bagatelna nabava

1.6. PROCIJENJENA VRIJEDNOST NABAVE

Procijenjena vrijednost nabave je 40.000,00 kn bez PDV-a

1.7. VRSTA UGOVORA O NABAVI

Ugovor o nabavi usluga

1.8. PROVOĐENJE ELEKTRONIČKE DRAŽBE

Elektronička dražba se ne provodi

**2. PODACI O PREDMETU NABAVE**

2.1. OPIS PREDMETA NABAVE

Provođenje energetskog pregleda, izrada izvješća o energatskom pregledu i certificiranje javne rasvjete na području Općine Gračac

gdje ponuditelj mora prikupiti podatke o sustavu javne rasvjete, provesti potrebne proračune i analize te izraditi elaborat o provedenom energetskom pregledu javne rasvjete koji sadržava:

1 Analizu tehničkih i energetskih svojstava postojeće javne rasvjete koji sadržava:

- analizu mjesta preuzimanja električne energije

- analizu specifičnih zona javne rasvjete

- analizu tipova izvora svjetlosti koji se koriste

- analizu svjetiljki u kojima se nalaze izvori svjetlosti

- analizu sustava regulacije i upravljanja javne rasvjete

2. Potrošnju električne energije sustava javne rasvjete

3. Prijedloge i preporuke za modernizaciju sustava sa definiranim potrebnim ulaganjima i povratima investicije, a sve na bazi od 800 rasvjetnih tijela

Oznaka iz CPV rječnika: CPV 50232100-1 Usluge održavanja ulične rasvjete.

2.2. OPIS I OZNAKA GRUPA PREDMETA NABAVE

Predmet nabave nije podijeljen u grupe

2.3. KOLIČINA PREDMETA NABAVE

Elaborat se isporučuje u 2 (dva) tiskana primjerka, te 1 (jedan) primjerak u elektroničkom obliku

2.4. TEHNIČKE SPECIFIKACIJE

Tehničke specifikacije predmeta nabave određene su Obrascem 2 – Elementi za izradu ponude

2.5. TROŠKOVNIK

Troškovnik usluge iskazan je u Obrascu 2

2.6. MJESTO PRUŽANJA USLUGA TE ROK POČETKA RUŽANJA USLUGA

Mjesto pružanja usluga je Općina Gračac, a rok početka pružanja usluga je odmah nakon sklapanja ugovora o pružanju usluga.

2.7. ROK SKLAPANJA UGOVORA I ROK ISPORUKE

Rok pružanja usluga je odmah po potpisu Ugovora i trajat će 60 (šezdeset) dana

**3. RAZLOZI ISKLJUČENJA PONUDITELJA**

3.1. OBVEZNI RAZLOZI ISKLJUČENJA PONUDITELJA:

Javni naručitelj obvezan je isključiti natjecatelja ili ponuditelja iz postupka javne nabave:

a) ako je gospodarskom subjektu i/ili osobi ovlaštenoj po zakonu za zastupanje pravne osobe gospodarskog subjekta izrečena pravomoćna osuđujuća presuda za jedno ili više slijedećih kaznenih djela: udruživanje za počinjenje kaznenih djela, primanje mita u gospodarskom poslovanju, davanje mita u gospodarskom poslovanju, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, primanje mita, davanje mita, prijevara, računalna prijevara, prijevara u gospodarskom poslovanju i prikrivanje protuzakonito dobivenog

novca, odnosno za odgovarajuća kaznena djela prema propisima države sjedišta gospodarskog subjekta ili države iz koje ta osoba dolazi.

b) ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako je gospodarskom subjektu sukladno posebnim propisima odobrena odgoda plaćanja navedenih obveza.

c) ako je dostavio lažne podatke pri dostavi dokumenata sukladno ovoj točki 3.

3.2. DOKUMENTI KOJIMA SE DOKAZUJE DA NE POSTOJE RAZLOZI ZA ISKLJUČENJE:

a) za potrebe utvrđivanja okolnosti iz gore navedene točke 3.1.a)., gospodarski subjekt dužan je u ponudi ili zahtjevu za sudjelovanje dostaviti izvod iz kaznene evidencije države sjedišta gospodarskog subjekta i/ili države čiji je državljanin osoba ovlaštena po zakonu za zastupanje pravne osobe gospodarskog subjekta, a u slučaju da ne postoji ili ga nije moguće ishoditi, jednakovrijedni dokument koji izdaje nadležno sudsko ili upravno tijelo u državi sjedišta gospodarskog subjekta odnosno u državi čiji je državljanin osoba ovlaštena po zakonu za zastupanje pravne osobe gospodarskog subjekta. Izvodi ili dokumenti ne smiju biti stariji od šest mjeseci

računajući od dana početka postupka javne nabave.

Ako se u državi sjedišta gospodarskog subjekta i/ili državi čiji je državljanin osoba koja je po zakonu ovlaštena za zastupanje pravne osobe gospodarskog subjekta ne izdaju dokumenti iz gore navedene točke 3.1.a)., nije ih moguće ishoditi ili oni ne obuhvaćaju sva kaznena djela iz gore navedene točke 3.1.a)., oni mogu biti

zamijenjeni izjavom pod prisegom ili odgovarajućom izjavom osobe koja je po zakonu ovlaštena za zastupanje gospodarskog subjekta

ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog

subjekta i/ili u državi čiji je ta osoba državljanin. Izjava ne smije biti starija od šest mjeseci računajući od dana početka postupka javne

nabave.

Ponuditelji sa sjedištem u Republici Hrvatskoj dostavljaju dokaz u obliku izjave.

b) za potrebe dokazivanja okolnosti iz gore navedene točke 3.1.b)., gospodarski subjekt dužan je u ponudi ili zahtjevu za sudjelovanje dostaviti potvrdu porezne uprave o stanju duga ili jednakovrijedni dokument nadležnog tijela države sjedišta gospodarskog subjekta, koji ne smiju biti stariji od 30 dana računajući od dana početka postupka javne nabave.

Ako se u državi sjedišta gospodarskog subjekta ne izdaje dokument iz gore navedene točke 3.1.b)., on može biti zamijenjen izjavom pod prisegom ili odgovarajućom izjavom osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta.

Izjava ne smije biti starija od 30 dana računajući od dana početka postupka javne nabave.

c) u slučaju postojanja sumnje u istinitost podataka u priloženim dokumentima ili izjavama gospodarskih subjekata iz gore navedenih točaka 3.1.a)., i 3.1.b)., javni naručitelj može se obratiti nadležnim tijelima radi dobivanja informacija o situaciji tih subjekata, a u slučaju da se radi o gospodarskom subjektu sa sjedištem u drugoj

državi javni naručitelj može zatražiti suradnju nadležnih vlasti.

U slučaju zajednice ponuditelja, okolnosti iz gore navedene točke 3.1.a). i 3..b)., utvrđuju se za sve članove zajednice pojedinačno.

**4. ODREDBE O SPOSOBNOSTI PONUDITELJA**

4.1. UVJETI PRAVNE I POSLOVNE SPOSOBNOSTI

Ponuditelj ponudi prilaže:

Dokaz o upisu u sudski, obrtni, strukovni ili drugi odgovarajući registar države sjedišta gospodarskog subjekta. Upis u registar dokazuje se odgovarajućim izvodom, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela.

Izvod ili izjava ne smije biti starija od tri mjeseca računajući od dana početka postupka javne nabave.

Rješenje Ministarstva graditeljstva i prostornog uređenja iz kojeg je vidljivo da Ponuditelj ima ovlaštenje za provođenje energetskih pregleda javne rasvjete.

4.2. MINIMALNE RAZINE TEHNIČKE I STRUČNE SPOSOBNOSTI

NATJECATELJA

Ponuditelj prilaže Potvrde o uredno obavljenoj usluzi jednog ili više

Naručitelja iz koje mora biti razvidno da je Ponuditelj uredno izvršio iste ili slične usluge predmetu nabave u zadnje tri godine u ukupnoj vrijednosti jednakoj ili većoj od procijenjene vrijednosti nabave.

Ponuditelj prilaže dokaz da ima na raspolaganju najmanje jednog djelatnika koji je ovlašteni inženjer elektrotehničke struke.

4.3. UVJETI SPOSOBNOSTI U SLUČAJU ZAJEDNICE NATJECATELJA ILI PONUDITELJA

U slučaju zajednice ponuditelja, svičlanovi zajednice obvezni su pojedinačno dokazati svoju sposobnost iz točke 4.1. i 4.2 ove dokumentacije za nadmetanje.

**5. PODACI O PONUDI**

5.1. SADRŽAJ I NAČIN IZRADE PONUDE

Sadržaj ponude:

1. Popis svih sastavnih dijelova

i/ili priloga ponude (sadržaj ponude)

2. Ponudbeni list ( Obrazac 1)

3. Obrazac 2

4. Izjave i potvrde tražene u točki 3.2. ove Dokumentacije

- dokaz o nekažnjavanju

- potvrdu porezne uprave

5. Dokaze o sposobnosti navedene u točki 4.1. i 4.2. ove Dokumentacije.

- Dokaz o upisu u sudski ili drugi registar

- Rješenje Ministarstva

- Potvrde

- Dokaz za djelatnika

Ponudu potpisuje odgovorna osoba ili za to opunomoćene osobe Ponuditelja (uz ponudu se obvezno prilaže i punomoć za potpisivanje ponude).

Sve dokumente koje javni naručitelj zahtijeva dokumentacijom za nadmetanje ponuditelji mogu dostaviti u neovjerenoj preslici.

Nakon rangiranja ponuda prema kriteriju za odabir ponude, a prije donošenja odluke o odabiru, javni naručitelj obvezan je od najpovoljnijeg ponuditelja s kojim namjerava sklopiti ugovor o javnoj nabavi zatražiti dostavu izvornika ili ovjerenih preslika svih onih dokumenata (potvrde, isprave, izvodi, ovlaštenja i sl.) koji su bili traženi, a koje izdaju nadležna tijela. Ako je gospodarski subjekt već

u zahtjevu za sudjelovanje ili ponudi dostavio određene dokumente u izvorniku ili ovjerenoj preslici, nije ih dužan ponovo dostavljati.

Ponuda se izrađuje na način da čini cjelinu. Ponuda se uvezuje na način da se onemogući naknadno vađenje ili umetanje listova. Stranice ponude se označavaju brojem na način da je vidljiv redni broj stranice i ukupan broj stranica ponude. Kada je ponuda izrađena od više dijelova, stranice se označavaju na način da svaki

slijedeći dio započinje rednim brojem koji se nastavlja na redni broj stranice kojim završava prethodni dio.

Ponude se pišu neizbrisivom tintom.Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja. Pri izradi ponude

ponuditelj ne smije mijenjati i nadopunjavati tekst dokumentacije za nadmetanje. U roku za dostavu ponude ponuditelj može izmijeniti

svoju ponudu, nadopuniti je ili od nje odustati. Na zahtjev javnog naručitelja ponuditelj može produžiti rok valjanosti svoje ponude.

5.2. NAČIN DOSTAVE PONUDE

Ponuda se u zatvorenoj omotnici dostavlja na adresu naručitelja

Na omotnici ponude mora biti naznačeno:

OPĆINA GRAČAC, Park sv. Jurja 1, 23 440 Gračac

„**Ponuda za postupak nabave 85-2015-EBV- Usluga energetskog pregleda i certificiranja javne rasvjete na području Općine Gračac- ne otvarati „**

5.3. MINIMALNI ZAHTJEVI KOJE ALTERNATIVNE PONUDE MORAJU ISPUNJAVATI U ODNOSU NA PREDMET NABAVE

Alternativne ponude nisu dozvoljene

5.4.NAČIN ELEKTRONIČKE DOSTAVE PONUDE TE ZAHTJEVI VEZANI UZ ELEKTRONIČKI PRIJENOS I DOSTAVU PONUDA I

ZAHTJEVA ZA SUDJELOVANJE, PLANOVA I PROJEKATA

Elektronička dostava ponuda nije dozvoljena.

5.5. NAČIN ODREĐIVANJA CIJENE PONUDE

Ponuditelj izražava cijenu ponude u kunama.

Cijena ponude izražava se za cjelokupan predmet nabave.

U cijenu ponude bez poreza na dodanu vrijednost moraju biti uračunati sve naknade, provizije, i ostali troškovi.

Ponuditelj će ispuniti jedinične cijene i ukupne iznose za sve stavke opisane u Ponudi - Obrazac 2, a u protivnom, Javni naručitelj će takvu ponudu smatrati neprihvatljivom.

Način izračuna cijene izvršiti će se sukladno Ponudi - Obrazac 2 iz Dokumentacije za nadmetanje.

5.6. VALUTA PONUDE

Cijena se izražava u kunama.

5.7. KRITERIJ ZA ODABIR PONUDE

Najniža cijena sposobnog ponuditelja

5.8. JEZIK I PISMO PONUDE

Ponuda se izrađuju na hrvatskom jeziku i latiničnom pismu

5.9. ROK VALJANOSTI PONUDE

Rok valjanosti ponude mora biti 90 dana od dana isteka roka za dostavu ponude.

5.10 JAMSTVA

Odabrani ponuditelj je dužan dostaviti bjanko zadužnicu za uredno ispunjenje ugovora na rok isporuke usluge u iznosu od 5.000,00 kuna u roku od 7 dana od dana potpisa ugovora. U suprotnom, naručitelj ima pravo raskinuti ugovor, te donijeti novu odluku o odabiru sljedeće valjane ponude ili poništiti postupak javne nabave.

**6. OSTALE ODREDBE**

6.1. DATUM, VRIJEME I MJESTO DOSTAVE I JAVNOG OTVARANJA PONUDA

Ponuda, bez obzira na način dostave, mora biti dostavljena i zaprimljena najkasnije do 24. srpnja 2015. godine do 12:00 sati.

Ponude se dostavljaju ili predaju neposredno na adresu naručitelja:

OPĆINA GRAČAC, PARK SV. Jurja 1, 23 440 Gračac

Svaka pravodobno dostavljena ponuda upisuje se u upisnik o zaprimanju ponuda te dobiva redni broj prema redoslijedu zaprimanja.

Ako je dostavljena izmjena i/ili dopuna ponude, ona se upisuje u upisnik o zaprimanju ponuda te dobiva rednibroj prema redoslijedu zaprimanja. Ponuda se u tom slučaju smatra zaprimljenom u trenutku zaprimanja posljednje izmjene i/ili dopune ponude. Kada ponuditelj neposredno dostavlja ponudu, izmjenu i/ili dopunu ponude, odnosno pisanu izjavu o odustajanju od dostavljene ponude naručitelj mu je obvezan po tome izdati potvrdu.

Ponuda dostavljena nakon isteka roka za dostavu ponuda ne upisuje se u upisnik kao dostavljena ponuda, ali se evidentira kod naručitelja kao zakašnjela ponuda, obilježava se kao zakašnjela te neotvorena vraća pošiljatelju bez odgode.

Otvaranje ponuda održati će se dana 24. Srpnja 2015. godine u 12:00 sati u sjedištu naručitelja: Općina Gračac, park sv. Jurja 1, 23 440 Gračac u uredu Pročelnika JUO Općine Gračac Anke Šulentić, dipl. agr.

Javnom otvaranju ponuda smiju prisustvovati ovlašteni predstavnici

ponuditelja.

Pravo aktivnog sudjelovanja na javnom otvaranju ponuda imaju samo ovlašteni predstavnici ponuditelja.

6.2. ROK ZA DONOŠENJE ODLUKE O ODABIRU

Rok za donošenje odluke o odabiru ili odluke o poništenju je 30 dana od dana predviđenog za javno otvaranje ponude.

Odluku o odabiru donosi Općinska načelnica Općine Gračac i s

odabranim ponuditeljem sklopa ugovor o pružanju usluga.

6.3. SKLAPANJE UGOVORA O JAVNOJ NABAVI

Ugovorni odnos nastaje u trenutku potpisivanja Ugovora.

6.4. ROK, NAČIN I UVJETI PLAĆANJA

Plaćanje se vrši po ispostavljenom računu najkasnije 30 dana od ispostavljnja istog.

6.5. NAZIV I ADRESA ŽALBENOG TIJELA, TE PODATAK O ROKU ZA IZJAVLJIVANJE ŽALBE NA DOKUMENTACIJU ZA NADMETANJE

Žalba se izjavljuje Državnoj komisiji za kontrolu postupaka javne

nabave, Koturaška cesta 43/IV,10000 Zagreb

U postupku nabave mailh vrijednosti tzv. bagatelne nabave žalba se izjavljuje u roku pet dana, i to od dana:

1. objave poziva na nadmetanje u odnosu na sadržaj poziva na nadmetanje i dokumentacije za nadmetanje, te dodatne dokumentacije ako postoji,

2. objave izmjene dokumentacije za nadmetanje u odnosu na sadržaj izmjene dokumentacije,

3. otvaranja ponuda u odnosu na postupak otvaranja ponuda,

4. primitka odluke o odabiru ili odluke o poništenju u odnosu na postupak pregleda, ocjene i odabira ponuda odnosno razloge poništenja.

Žalitelj koji je propustio izjaviti žalbu u određenoj fazi otvorenog postupka javne nabave sukladno odredbi stavka 1. ovoga članka nema pravo na žalbu u kasnijoj fazi postupka za prethodnu fazu.

6.6. DRUGI PODACI

6.6.1. OSTALO

Na sva pitanja koja se odnose na ponude, uvjete, načine i postupke javne nabave, a nisu regulirana ovom Dokumentacijom za nadmetanje primjenjivat će se odredbe Zakona o javnoj nabavi (NN 90/11, 83/13, 143/13 i 13/14), Uredbe o načinu izrade i postupanju s dokumentacijom za nadmetanje i ponudama (NN 10/12), te drugi zakoni i propisi Republike Hrvatske

OPĆINSKA NAČELNICA:

Nataša Turbić, prof.

OBRAZAC 1. - PONUDBENI LIST

Naručitelj:OPĆINA GRAČAC, Park sv. Jurja 1, 23 440 Gračac,OIB: 46944306133

Predmet nabave: USLUGA ENERGETSKOG PREGLEDA JAVNE RASVJETE OPĆINE GRAČAC

Ponuditelj /zajednica ponuditelja (naziv i sjedište, adresa i OIB):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

adresa e-pošte: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

broj telefona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

broj telefaksa:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakt osoba ponuditelja : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj ponude: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navod o tome je li ponuditelj u sustavu PDV-a: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Član Zajednice ponuditelja ovlašten za komunikaciju s Naručiteljem:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

NAPOMENA: U slučaju zajedničke ponude svaki član Zajednice ponuditelja ispunjava sve tražene podatke

CIJENA PONUDE:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kn

PDV:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kn

SVEUKUPNO (CIJENA+ PDV):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kn

(slovima) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis ovlaštene osobe ..................................................................

Ovlašten za potpis ponude:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tiskanim slovima čitko ime, prezime i funkcija, pečat )

Obrazac 2 - TROŠKOVNIK – ELEMENTI ZA IZRADU PONUDE

PONUDA ZA USLUGU ENERGETSKOG PREGLEDA

Izjavljujemo da smo u cijelosti proučili i prihvatili Dokumentaciju za nadmetanje za uslugu energetskog pregleda javne rasvjete, te sukladno istoj dostavljamo Vam ponudu koju smo izradili u skladu sa svim uvjetima propisanim Dokumentacijom za nadmetanje.

Nudimo uslugu energetskog pregleda javne rasvjete:

1. Ponuditelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Elementi za izradu ponude - tablica

|  |  |
| --- | --- |
| Broj svetiljki (cca) | 800 |
| Broj obračunskih (mjernih mjesta) | 21 |
| Duljina ulica sa javnom rasvjetom (cca) | 30 km |
| Godišnja potrošnja (prosjek u kWh) | 387.800 |

Ponuditelj može, prije dostavljanja ponude izvršiti neposredni uvid u stanje javne rasvjete grada radi što pravilnijeg izračuna ponude. U tom slučaju ponuditelj treba kontaktirati osobu navedenu u točki 1.2. ove Dokumentacije

3. Izračun ponude:

CIJENA PONUDE:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kn

PDV:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kn

SVEUKUPNO (CIJENA+ PDV):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kn

(slovima)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Potpis) ..................................................................

Ovlašten za potpis ponude:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Ime, prezime i funkcija, pečat)